J e l e n t é s
Köveskál Község Önkormányzata Képviselő-testületének
2026. szeptember 23-i nyilvános ülésére

Tárgy:           Jelentés a lejárt határidejű képviselő-testületi határozatok végrehajtásáról
Előterjesztő: Györffy Szabolcs polgármester
Tisztelt Képviselő-testület!
A Képviselő-testület lejárt határidejű határozatainak végrehajtásáról az alábbiakban számolok be:

70/2026. (VI. 11.) HATÁROZATA

Köveskál, 54/1. hrsz.-ú ingatlan megosztásának megtárgyalásáról

Köveskál Község Önkormányzata Képviselő-testülete az Önkormányzat tulajdonában lévő Köveskál, Fő u. 30. szám alatti, 54/1. hrsz.-ú ingatlan Köveskál, 54/4. hrsz.-ú kivett lakóház, udvar, gazdasági épület művelési ágú ingatlanra, valamint Köveskál, 54/5. hrsz.-ú kivett helyi közút (parkoló) rendeltetésű ingatlanná történő megosztásával egyetért.

A Képviselő-testület elfogadja és egyetért a Terraplan-Forest ’22 Kft. (8300 Tapolca, Erkel F. u. 6.) által készített (munkaszám: 149/2026, záradékszám: 8/0392/026) változási vázrajzot.

Felhatalmazza a Képviselő-testület a Polgármestert, hogy az ingatlan-nyilvántartásban történő átvezetésre irányuló eljárást kezdeményezze, az ehhez szükséges nyilatkozatokat megtegye.

Felelős: Györffy Szabolcs Zoltán polgármester
Határidő: folyamatos

Ingatlannyilvántartásban történő átvezetés megtörtént

79/2026. (VI. 26.) HATÁROZATA

Köveskál, Fő u. 25/A. szám alatti ingatlan
 bérbeadásának megtárgyalásáról
Köveskál Község Önkormányzata Képviselő-testülete az Önkormányzat tulajdonában lévő Köveskál, 25/A. szám alatti ingatlant bérbe kívánja adni Rácz András és felesége (8274 Köveskál, Kert u. 20.)  részére 2026. július 1. napjától kezdődően 90 nap időtartamra 10.000 Ft/hó bérleti díj összegben.
A Képviselő-testület a 2026. május 16. és 2026. június 30. közötti időtartamot úgy tekinti, mintha a felek között bérleti szerződés lett volna hatályban, ez alapján a Bérlő ezen időszakra 15.000 Ft összegű, egyösszegben megfizetendő bérleti díjat köteles megfizetni az Önkormányzat részére.
Felhatalmazza a Képviselő-testület a Polgármestert, hogy a döntésről értesítse a Kérelmezőket, valamint a bérleti szerződés aláírására.
Felelős: Györffy Szabolcs Zoltán polgármester
Határidő: azonnal
Bérleti szerződés aláírása megtörtént
80/2026. (VI. 26.) HATÁROZATA

Köveskál, Iskola u. 5. szám alatti önkormányzati
 ingatlan (apartmanok) bérbeadásáról
Köveskál Község Önkormányzata Képviselő-testülete kifejezi szándékát az Önkormányzat tulajdonában lévő Köveskál, Iskola u. 5. szám alatti önkormányzati ingatlanon lévő apartmanok hosszú távú bérbeadása vonatkozásában. Elviekben egyetért Orosz János (8274 Köveskál, Kővágóörsi u. 3.) és Dékány Margit (8274 Köveskál, Fő u. 2/1.) kérelmével, úgy, hogy az értékbecslés megismerését követően dönt azokról, amennyiben nem haladja meg azok értéke a pályáztatási értékhatárt.
A Képviselő-testület felhatalmazza a Polgármestert, hogy az apartmanok vonatkozásában rendelje meg az értékbecslést.
A Képviselő-testület az Önkormányzat tulajdonában lévő Köveskál, Iskola u. 5. szám alatti, 527/15. hrsz.-ú önkormányzati ingatlan rendeltetése vonatkozásában az alábbi döntést hozza:
Megindítja a rendeltetés változtatás iránti eljárást, az ingatlan célzott rendeltetése lakóingatlan, közösségi rendeltetés és udvar. 
A Képviselő-testület felhatalmazza a Polgármestert, hogy a döntésről értesítse a Kérelmezőket, továbbá a rendeltetés mód változási eljárás megindítására és a rendeltetésmód változtatáshoz szükséges intézkedések megtételére. 
Felelős: Györffy Szabolcs Zoltán polgármester
Határidő: folyamatos
Rendeltetés mód változási eljárás folyamatban, értékbecslés megtörtént
81/2026. (VI. 26.) HATÁROZATA

A Tapolca Környéki Önkormányzati Társulás Társulási 
Megállapodása módosításának elfogadásáról

Köveskál Község Önkormányzata Képviselő-testülete a Tapolca Környéki Önkormányzati Társulás Társulási Megállapodásának módosítását elfogadja. 

Felkéri a Polgármestert, hogy a határozat kivonatot a Lesencetomaji Közös Önkormányzati Hivatal részére küldje meg. 

Felelős: Györffy Szabolcs Zoltán, polgármester
Határidő: azonnal

Társulási Tanács döntésről értesült 
82/2026. (VI. 26.) HATÁROZATA

A Tapolca Környéki Önkormányzati Társulás 
irodaépületének hasznosításáról

Köveskál Község Önkormányzata Képviselő-testülete megtárgyalta „A Tapolca Környéki Önkormányzati Társulás irodaépületének (8300 Tapolca, Nyárfa utca 3.) hasznosítása” című előterjesztést és az alábbi határozatot hozza:

Köveskál Község Önkormányzata Képviselő-testülete a Tapolca Környéki Önkormányzati Társulás irodaépülete vonatkozásában úgy dönt, hogy egyetért, és támogatja a Társulási Tanács 14/2026. (V.28.) számú Társulási Tanács határozatában foglaltakat, azaz a 8300 Tapolca, Nyárfa utca 3., 1538/15 hrsz-ú ingatlan értékesítésére vonatkozóan a pályázat kiírását.
A Képviselő-testület felhatalmazza a polgármestert, hogy a Társulási Tanács ülésén az ingatlan értékesítését támogassa.

Felelős: Györffy Szabolcs Zoltán, polgármester
Határidő: a Társulási Tanács ülése szerint 

Társulási Tanács döntésről értesült 

85/2026. (VII. 17.) HATÁROZATA

Az alpolgármester tiszteletdíjának megállapításáról

Köveskál Község Önkormányzata Képviselő-testülete Csonka Alexandra társadalmi megbízatású alpolgármester tiszteletdíját a Magyarország helyi önkormányzatairól szóló 2011. évi CLXXXIX. törvény 80. § (2) bekezdése alapján 2026. július 1. napjától havi bruttó 120.000 Ft-ban állapítja meg. 
A Képviselő-testület felkéri a polgármestert, hogy intézkedjen az alpolgármester tiszteletdíja havi rendszerességgel történő kifizetése iránt.

Felelős: Györffy Szabolcs Zoltán, polgármester
Határidő: azonnal

Tiszteletdíj kifizetése folyamatos 

         86/2026. (VII. 17.) HATÁROZATA

Buszmegálló szabványos kialakításáról

Köveskál Község Önkormányzata Képviselő-testülete a Kővágóörsi utcán levő bolt előtti buszöböl járdaépítés okán szükséges szabályossá tétele érdekében a következő megoldást alkalmazza: 
· a Képviselő-testület elhatározza a járda kiszélesítését. 

A Képviselő-testület a kivitelezésre elfogadja a Folyondár 2008 Kft (8227 Felsőörs, Fenyves u. 4.) 3.700.844 Ft összegű ajánlatát. A Képviselő-testület a költséget 2026. évi költségvetése terhére vállalja. 

Felhatalmazza a polgármestert a vállalkozási szerződés megkötésére, a munkálatok elvégeztetésére és a járda fennmaradási engedélyezéséhez szükséges további szükséges intézkedések megtételére.

Felelős: Györffy Szabolcs Zoltán, polgármester
Határidő: 2026. augusztus 31. 

Vállalkozási szerződés aláírásra került, kivitelezés megtörtént

Köveskál Polgármesterének átruházott saját hatáskörében hozott döntése az elmúlt időszakban nem volt

Határozati javaslat: 

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK

/2026. (IX. ...) HATÁROZATA

Jelentés elfogadásáról

Köveskál Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Kővágóörs, 2026. szeptember 15.				          Györffy Szabolcs 
									 polgármester
